Paterna redueix l’ICIO al 50% per a reactivar la rehabilitació de vivendes i edificis
29/10/2015

# Paterna redueix l’ICIO al 50% per a reactivar la rehabilitació de vivendes i edificis

[![Paterna redueix l’ICIO al 50% per a reactivar la rehabilitació de vivendes i edificis](/images/noticias/2015/10/construccion.jpg)](/images/noticias/2015/10/construccion.jpg)

29.10.2015

L’alcalde de Paterna ha proposat que el percentatge que haja de pagar-se passe del 2% a l’1% com a mesura econòmica per a incentivar la rehabilitació d’immobles

L’Ajuntament de Paterna reduirà a la mitat l’Impost sobre Construccions, Instal•lacions i Obres (ICIO) que passarà del 2% a l’1% com a mesura econòmica per a incentivar la rehabilitació de vivendes i edificis. Així ho ha aprovat el ple de Paterna celebrat ahir, després de modificar l’ordenança fiscal que regula este impost municipal, a proposta del PSOE.

L’objectiu d’esta mesura és fomentar i impulsar la rehabilitació d’immobles i reactivar el sector de la Construcció en la localitat. L’alcalde de Paterna, Juan Antonio Sagredo, ha apuntat respecte d’això que “sense tornar a la bambolla immobiliària d’altres temps, l’Ajuntament vol abaratir el cost de la rehabilitació perquè els veïns i veïnes que estiguen plantejant-se una reforma puguen portar-la a terme”.

IMPOSTOS MUNICIPALS CONGELATS

L’alcalde de Paterna, Juan Antonio Sagredo, ha ressaltat també que tots els impostos municipals estan congelats i ha recordat que l’Ajuntament segueix pendent de la revisió de l’Impost de Béns Immobles (IBI) que serà previsiblement a la baixa i que el Consistori va sol•licitar el primer dia d’esta legislatura com a primera mesura econòmica.

El primer edil ha recordat que també s’ha modificat l’ordenança fiscal perquè els veïns i veïnes de Paterna puguen fraccionar els seus pagaments en 12 mesos sense interessos per a pagar de forma més còmoda els seus impostos municipals. El mínim per a poder fraccionar s’ha reduït de 300 a 240 euros, perquè més gent puga acollir-se a esta mesura. El següent pas -que es formalitzarà per mitjà d’un decret d’Alcaldia-, serà que es tinga en compte la unitat familiar a l’hora de fraccionar estos rebuts, ja que actualment el criteri estipulat és el deute unipersonal.